Dis 'n plat, vaal wereld met net sulke lae bossies / gras. Op sommige plekke is dit net 'n sand pan sonder enigiets wat groei. Ons volg die roete-aanwysers na die "Platform". Dit is 'n uitkyk stellasie wat uitkyk oor die Sua Pan. Die pan is vol water en dit lyk behoorlik soos 'n see. Jy kan nie die oorkantste wal sien nie.
Op die water en in die water is baie Pelikane, Flaminke, Gryskop Meeue, en 'n horde ander water voels. Dis 'n prentjie wat jy moet sien om te kan glo, en is moeilik om in woorde te omskryf. Hier is jy in die middel van die woestyn, en lê daar voor jou 'n pan vol water wat lyk soos 'n see.
Dan ry ons na die monding van die Nata rivier waar dit uitmond in die panne. Daar is baie water in die rivier self, en net so baie eende wat op die water swem en kos soek. Hulle is baie wild en sodra hulle die motor hoor, vlieg hulle op en gaan sit verder aan